b'\n_START_ARTICLE_\nTapio Pekola\n_START_PARAGRAPH_\nTapio Pekola (31. maaliskuuta\xc2\xa01940 Oulu \xe2\x80\x93 18. lokakuuta 2011) oli suomalainen urheilukirjailija ja toimittaja. H\xc3\xa4n toimi Juoksija-lehden toimitusjohtajana ja p\xc3\xa4\xc3\xa4toimittajana._NEWLINE_Oululaissyntyinen Pekola asui pitk\xc3\xa4\xc3\xa4n Turussa, mutta muutti sielt\xc3\xa4 Vantaalle. H\xc3\xa4n ty\xc3\xb6skenteli Juoksija-lehden p\xc3\xa4\xc3\xa4toimittajana sen perustamisesta 1971 vuoteen 1981 ja j\xc3\xa4lleen 1987\xe2\x80\x931997. Sen j\xc3\xa4lkeen h\xc3\xa4n jatkoi toimittajana vuoteen 2008, jolloin j\xc3\xa4i el\xc3\xa4kkeelle. H\xc3\xa4nt\xc3\xa4 on sanottu tulisieluiseksi kirjoittajaksi, joka otti lehdess\xc3\xa4 voimakkaasti kantaa juoksun ja hiihdon puolesta muun muassa vaatimalla p\xc3\xa4\xc3\xa4kaupungin siirt\xc3\xa4mist\xc3\xa4 Jyv\xc3\xa4skyl\xc3\xa4\xc3\xa4n, jossa s\xc3\xa4\xc3\xa4t suosivat ulkoliikuntaa.'